Z A P I S N I K
4. sjednice Vijeća Mjesnog odbora Dubrava - Središte,
održane 18. listopada 2021.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Svan Relac, Božidar Macan, Marija Orešić, Ivana Lulić, Lucija Matić, Damir Nehyba



Predsjedava Ivana Blažević, predsjednica Vijeća.

Zapisnik vodi: Raco Jaković, potpredsjednik Vijeća.



	Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 3. sjednice Vijeća, održane 20. rujna 2021., bez izmjena:


	Na prijedlog predsjednice Vijeće jednoglasno glasova utvrđuje

D N E V N I    R E D:

1. Prijedlog za postavljanje prometnog ogledala na križanju Ulice križnog puta i Međugorske ulice – donošenje zaključka
1. Zahtjev za povremeno korištenje prostora mjesne samouprave, Međugorska 55 za potrebe Udruge umirovljenika – donošenje zaključka
1. [bookmark: _Hlk85459701]Imovinsko-pravni status k.č.br.4159/55 k.o. Dubrava – donošenje zaključka
1. Prijedlog za otkup k.č.br.4159/1 k.o. Dubrava – donošenje zaključka
1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja;
1. Pitanja, prijedlozi i obavijesti.




Ad 1. Prijedlog za postavljanje prometnog ogledala na križanju Ulice križnog puta i Međugorske ulice 

Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlogu za postavljanje prometnog ogledala

I. Razmotrena je potreba postavljanja prometnog ogledala na križanju Ulice križnog puta i Međugorske ulice.
II. Predlaže se postavljanje prometnog ogledala s obje strane križanja (južne i sjeverne).
III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet.



Ad 2. Zahtjev za povremeno korištenje prostora mjesne samouprave, Međugorska 55 za potrebe Udruge umirovljenika

Članovi Vijeća primili su pisani materijal uz poziv.
	U raspravi sudjeluju svi prisutni.
	Vijeće jednoglasno donosi


Z A K LJ U Č A K
o davanju na povremeno korištenje prostora u objektu mjesne samouprave

1. Vijeće Mjesnog odbora Dubrava – središte odobrava povremeno korištenje prostora u objektu mjesne samouprave Dubrava - središte, Međugorska 55, Udruzi umirovljenika Dubrava središte.

2. Prostor će se koristiti ponedjeljkom od 17,00 do 19,00 sati i četvrtu subotu u mjesecu od 14,00 do 23,00 sata.


NAPOMENA : Sve udruge koje traže korištenje prostora Mjesne samouprave MO Dubrava-središte dužne su Vijeću Mjesnog odbora Dubrava – središte dostaviti plan rada i aktivnosti u prostorijama MO, pridržavati se kućnog reda i održavanja čistoće. U slučaju nepridržavanja Vijeće Mjesnog odbora Dubrava – središte ukinuti će odobrenje za korištenje prostorija.




Ad 3. Imovinsko-pravni status k.č.br.4159/55 k.o. Dubrava 

Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi



Z A K LJ U Č A K
o prijedlogu za izmjenu GUP-a

1. Vijeće Mjesnog odbora Dubrava – središte predlaže inicijativu za izmjenu GUP-a u zelenu površinu u cijeloj dužini od Međugorske do Ljubijske ulice, na kojoj je predviđena gradnja nove prometnice. Radi se o dijelu k.č.br.4159/55, sjevernoj strani k.č.br.4159/1 te o dijelu k.č.br.4159/53.

1. Navedena prometnica po mišljenju vijećnika i građana nije potrebna te bi u potpunosti narušila kvalitetu života građana. Obzirom da je lokacija u neposrednoj blizini OŠ dr. A. Starčević i školskog dvorišta, osim što bi oduzela zelenu površinu na kojoj je predviđena izgradnja šetnice i psećeg parka, ista bi predstavljala prometnu ugrozu obzirom da bi presijecala postojeću šetnicu i put prema osnovnoj školi.
 
1. Najveći dio prometnice bi prolazio sjevernom stranom k.č.br.4159/1 k.o. Dubrava,        što je dvorište OŠ dr. A. Starčević, a na čijoj površini se u neposrednoj blizini nalazi nogometno igralište te dječji park.

1. Ovaj Zaključak dostavlja se Vijeću Gradske četvrti Gornja Dubrava na daljnje postupanje.



Ad 4. Prijedlog za otkup k.č.br.4159/1 k.o. Dubrava 

[bookmark: _Hlk86053548]Predsjednica usmeno informira nazočne o predmetu rasprave i odlučivanja.
	U raspravi sudjeluju svi prisutni.
	Vijeće jednoglasno donosi

Z A K LJ U Č A K
o prijedlogu za otkup k.č.br.4159/1 k.o. Dubrava

I. Obzirom da je prilikom izmjene Plana komunalnih aktivnosti Gradske četvrti Gornja Dubrava u 2021. izostavljen otkup k.č br. 4159/1 k.o. Dubrava, Vijeće Mjesnog odbora Dubrava predlaže da se navedeno uvrsti u Plan komunalnih aktivnosti Gradske četvrti Gornja Dubrava u 2022.

II. Ovaj Zaključak dostavlja se Vijeću Gradske četvrti Gornja Dubrava na daljnje postupanje.



Ad 5. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina 

Članovi Vijeća primili su pisani materijal uz poziv.
	U raspravi sudjeluju svi prisutni.
	Vijeće jednoglasno donosi


ZAKLJUČAK
[bookmark: _Hlk64622320]o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina



Vijeće Mjesnog odbora Dubrava – središte prihvaća prijedlog Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina.




Ad 6. Pitanja, prijedlozi i obavijesti


Članica Vijeća Antonija Majić izvještava Vijeće o situaciji s XII Gimnazijom te izražava zabrinutost oko dobivanja uporabne dozvole za istu obzirom da prilazna cesta ( Međugorska ulica ) nije izgrađena u punom profilu, bez čega neće biti moguće dobiti navedenu uporabnu dozvolu.
Izražava zabrinutost što još uvijek nismo dobili Infrastrukturne planove za navedenu građevinu, iako smo iste zatražili na prošloj sjednici.
Također napominje da za drugu fazu ( dvorana i garaža – 134 parkirnih mjesta ) nije naručen glavni projekt. 
Potrebno je da grad zatraži svu dokumentaciju s gradilišta, uključujući i dokumentaciju s koordinacijskih sastanaka.

Predsjednica obavještava članove Vijeća da je, sukladno Zaključku s 3.sjednice VMO, uklonjen 'zeleni otok' s lokacije Ulica Hrvatskog proljeća 20-22. 
Ponovno se pokrenula rasprava o navedenoj lokaciji te je zaključeno da je plato oko navedenih zgrada u izuzetno lošem stanju i predstavlja opasnost za građane te se predlaže da se zatraži uvid u vlasništvo iste kako bi mogli ići u daljnje postupanje. Radi se o k.č.br. 6234/1, 6234/2, 6234/3, 6233, 6232, 6231, 6236.


Budući da nitko više ne traži riječ, konstatiram da je dnevni red iscrpljen i zaključujem sjednicu.

KLASA: 026-02/21-02/1845
URBROJ: 251-06-11-505-21-2
Zagreb, 18. listopada 2021.

Zapisnik sastavio:
[bookmark: _GoBack]Raco Jaković, član Vijeća                                                            

                                                                                                 Predsjednica
                                                                                         Vijeća Mjesnog odbora

                                                                                               Ivana Blažević


